དོན་ཚན་སོ་གསུམ་པ།དང་བླངས་ཞབས་ཞུའི་བྱེད་སྒོའི་ནང་།དང་བླངས་པས་དང་བླངས་ཞབས་ཞུ་སྒྲུབ་ཡུལ་ལམ་ཡང་ན་རྩ་འཛུགས་གཞན་དག་དང་འབྲེལ་ཡོད་མི་སྣའི་ཁྲིམས་མཐུན་ཁེ་དབང་ལ་གནོད་སྐྱོན་བཟོས་ན།དང་བླངས་པའི་རྩ་འཛུགས་ནས་ཁྲིམས་བཞིན་སྐྱིན་ཚབ་འཇལ་འགན་འཁུར་དགོས་པ་དང་།དང་བླངས་པའི་རྩ་འཛུགས་ཀྱིས་གུན་གསབ་འཇལ་རྗེས་ངེས་པར་དུ་རྐང་བཙུགས་ནས་བྱས་པའམ་ཡང་ན་ལས་འཛོལ་ཚབས་ཆེ་ཤོར་བ་མ་ཟད།བྱ་སྤྱོད་དེ་དག་དང་བླངས་ཞབས་ཞུའི་བྱེད་སྒོ་སྤེལ་ཁོངས་ནས་བརྒལ་བའི་རིགས།དང་བླངས་པས་གུན་གསབ་འཇལ་གྲོན་ཆ་ཤས་སམ་ཡང་ན་ཡོངས་རྫོགས་འཇལ་འགན་འཁུར་དགོས།དང་བླངས་ཞབས་ཞུའི་བྱེད་སྒོའི་ནང་།དང་བླངས་པའི་རྩ་འཛུགས་ཀྱི་ནོར་འཁྲུལ་གྱི་རྐྱེན་པས་དང་བླངས་པར་གནོད་སྐྱོན་བཟོས་ན།དང་བླངས་པའི་རྩ་འཛུགས་ཀྱིས་ངེས་པར་དུ་ཁྲིམས་བཞིན་བཅའ་ཁྲིམས་ཀྱི་འགན་འཁྲི་འཁུར་དགོས།དང་བླངས་ཞབས་ཞུའི་བྱེད་སྒོའི་ནང་།དང་བླངས་ཞབས་ཞུ་སྒྲུབ་ཡུལ་གྱི་ནོར་འཁྲུལ་ལམ་ཡང་ན་དེ་མིན་གྱི་རྒྱུ་རྐྱེན་ལས་དང་བླངས་པར་གནོད་སྐྱོན་བཟོས་ན།དང་བླངས་པའི་རྩ་འཛུགས་ཀྱིས་ངེས་པར་དུ་དང་བླངས་པར་གཞོགས་འདེགས་བྱས་ཏེ་ཁྲིམས་བཞིན་གུན་གསབ་བམ་ཡང་ན་ཁ་གསབ་ཐོབ་ཐབས་བྱེད་དགོས།